Republika Hrvatska

Koprivničko – Križevačka županija

GRAD KOPRIVNICA

OSNOVNA ŠKOLA „PODOLICE“

Ulica Pavla Kanižaja 2, 48000 Koprivnica



KLASA: 400-01/25-01/5

URBROJ:2137-1-4-25-2

U Koprivnici, 13.11.2025.

**OBRAZLOŽENJE PRIJEDLOGA II. IZMJENA I DOPUNA FINANCIJSKOG PLANA ZA 2025. GODINU**

1. **SAŽETAK DJELOKRUGA RADA USTANOVE**

Osnovna škola Podolice“ MBS:05628024 ima predmet poslovanja – djelatnosti:

* osnovno školovanje djece i mladeži
* osnovno školovanje za učenike s navršenih 15 godina
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Popodnevni sati koriste se za održavanje sjednica stručnih, razrednih i učiteljskih vijeća. Škola je uključena u provedbu Eksperimentalnog programa „Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja“ u organizaciji i na poziv Ministarstva znanosti i obrazovanja.

Eksperimentalni projekt provodi se tijekom sljedeće 4 nastavne godine. Odgojno obrazovni ishodi propisanu su Nacionalnim kurikulumom te predmetnim kurikulumima, a postizanje postavljenih odgojno obrazovnih ciljeva i ishoda izravno se ostvaruje kroz (1) Program nacionalnog kurikuluma redovite nastave (obavezni i zborni dio) i Program potpore, potpomognuto i obogaćeno učenje(A2). Neizravno se ostvaruje i nadopunjava kroz odgojno-obrazovne aktivnosti i Programa izvannastavnih (B1) i Programa izvanškolskih aktivnosti (B2).

Učenici imaju organizirana dva obroka te vrijeme nakon redovne nastave namijenjeno dodatnom utvrđivanju gradiva, rješavanju domaćih zadaća te uključivanje u brojne izvannastavne aktivnosti. Školu pohađa 377 učenika u 18 razrednih odjela.

Osnivač: Grad Koprivnica

Osnivački akt: Odluka Gradskog vijeća Grada Koprivnice

1. **ZAKONSKE I DRUGE PODLOGE NA KOJIMA NA KOJIMA SE ZASNIVAJU PROGRAMI**

* Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10., 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23),
* Zakon o ustanovama (NN 76/93., 29/97., 47/99. i 35/08, 127/19., 151/22),
* Zakon o proračunu (NN broj 144/21),
* Pravilnik o proračunskom računovodstvu i računskom planu (NN 158/23, 154/24),
* Pravilnik o proračunskim klasifikacijama (NN 4/24, 122/25)
* Pravilnik o korištenju sredstava Europske unije (NN 44/24),
* Uputa za računovodstveno evidentiranje sredstava Europske unije izdana od Ministarstva financija (svibanj 2025.)
* registrirani djelokrug rada ustanove.
* Upute za izradu IV. izmjena i dopuna Proračuna Grada Koprivnice za 2025. godinu i projekcija za 2026. i 2027. godinu od 29.10.2025. godine. KLASA: 400-02/25-01/0007, URBROJ:2137-1-06/2-25-1
* Godišnji izvedbeni odgojno, obrazovni plan i program rada za školsku godinu 2024./2025.
* Godišnji izvedbeni odgojno, obrazovni plan i program rada za školsku godinu 2025./2026.
* Školski kurikulum OŠ „Podolice“, nastavne i izvannastavne aktivnosti za školsku godinu 2024./2025.
* Školski kurikulum OŠ „Podolice“, nastavne i izvannastavne aktivnosti za školsku godinu 2025./2026.

1. **OBRAZLOŽENJE OPĆEG DIJELA FINANCIJSKOG PLANA**

**PRIHODI**

Ukupni prihodi za 2025. godinu povećavaju se u odnosu na prvotni financijski plan i sada iznose 2.655.554,00 eura.

* **Iz pomoći iz inozemstva i od subjekata unutar općeg proračuna - 63** planirani su prihodi u iznosu od 2.189.343,00 eura što je povećanje od 7% a rezultat je smanjenja tekućih pomoći iz državnog proračuna temeljem prijenosa EU sredstava za program mobilnosti Erasmus+ za koje se prihodi priznaju tek nakon odobrenog ZNS-a, a ne kao dosada kad se prihod priznao odmah po uplati na račun korisnika, te povećanje troškova plaće zaposlenih prema Odluci o visini osnovice za obračun plaća u 2025. godini (NN 155/24) i zapošljavanja još jednog pomoćnika u nastavi, te smanjenje prihoda za provođenje B1 i B2 aktivnosti za školsku godinu 2025./2026., jer će manji dio prihoda biti uplaćen krajem 2025. godine, dok će ostatak biti uplaćen do lipnja 2026.
* **Iz prihoda od upravnih i administrativnih pristojbi, pristojbi po posebnim propisima i naknada – 65** iznos 625,00 eura što je smanjenje 73% u odnosu na I. izmjene financijskog plana, a rezultat je to smanjenja prihoda za osiguranje učenika čiji su trošak do sada financirali roditelji, dok ove godine po prvi puta taj trošak financira Grad Koprivnica.
* **Iz prihoda od prodaje proizvoda i robe te pruženih usluga, prihoda od donacija– 66** planira se povećanje od 8% što je rezultat većih prihoda od najma prostorija škole i donacije tvrtke Euroherc osiguranja koja je ove godine veća 16% nego što je to bila prošle godine.
* **Od prihoda iz nadležnog proračuna – 67** planira se povećanje prihoda od 3%, tj. 462.786,00 eura što je rezultat povećanja zbog zapošljavanje još jednog pomoćnika u nastavi od rujna 2025., dok je istovremeno trošak projektne dokumentacije za nadogradnju škole koji je bio planiran u I. izmjenama financijskog plana maknut iz proračuna ove škole jer će isti trošak biti uvršten u proračun Grada Koprivnica obzirom da se škola vodi u inventaru Grada Koprivnice.

**RASHODI**

Ukupni rashodi poslovanja za 2025. godinu povećavaju se za 7% i predlaže se iznos od

2.700.705,00 eura.

**Rashodi poslovanja povećani su za 7% i iznose 2.684.533,00 eura:**  .

* **Rashodi za zaposlene – 31** bilježe porast zbog povećanja osnovice za 8% za zaposlenike prema Odluci o visini osnovice za plaće zaposlenih u javnim službama u 2025. godini – NN 155/24 a koja od 01.09.2025. iznosi 1.004,87 eura, a što se odnosi i na zaposlene u produženom boravku.
* **Materijalni rashodi – 32 povećani su za 5%** što se odnosi na novi trošak na kontu komunalnih usluga jer imamo novi trošak za zbrinjavanje oborinskih voda od mjeseca kolovoza u mjesečnom iznosu od 273,70 eura. Sredstva za materijalne rashode za provedbu B1 i B2 aktivnosti neće biti realizirane kao što se to planiralo I. izmjenama financijskog plana, iz razloga jer se do sada uplaćivala polovica od planiranih troškova ali prema obavijesti iz Ministarstva ove godine će biti uplaćeno samo 20 % iznosa dok će ostatak biti uplaćen do lipnja 2026.godine.
* **Financijski rashodi – 34 -** bilježe povećanje za 150%, tj. sa 10,00 eura na 25,00 eura a isto se odnosi na rashode za zatezne kamate i bankarsku naknadu prillikom plaćanja inozemnih naloga.
* **Naknadama za građane i kućanstva na temelju osiguranja – 37** planirani rashodi u povećani su za 4% i iznose 52.000,00 eura a odnose se na nabavu udžbenika.
* **Rashodi za donacije, kazne, naknade šteta i kapitalne pomoći – 38** planirani su u iznosu 806,00 eura i odnose se na nabavu menstrualnih potrepština za učenice, te nema nikakvih povećanja na ovim rashodima.

Rashodi za nabavu nefinancijske imovine za 2025. godinu smanjeni su za 46% i iznose 16.172,00 eura.

* **Rashodi za nabavu neproizvedene dugotrajne imovine - 41** u potpunosti su smanjeni iz razloga što nema potrebe za nabavom licence koja je planirana financijskim planom za 2025.godinu i I. izmjenama.
* **Rashodi za nabavu proizvedene dugotrajne imovine – 42** iznose 16.172,00 eura i bilježe rast od 6% a povećanje se odnosi na povećanje za nabavu školske lektire za školsku knjižnicu, povećanje rashoda za nabavu uredske opreme za provođenje B1 aktivnosti, te smanjenje rashoda za nabavu školskih udžbenika koji se čuvaju trajno.
* **Rashodi za dodatna ulaganja na nefinancijskoj imovini – 45 su na 0, tj.** rashod koji je planiran u I. izmjenama za financiranje projektne dokumentacije za nadogradnju škole financirat će Grad Koprivnica u svom financijskom planu obzirom da je škola u vlasništvu grada Koprivnice i da se vodi u inventaru Grada.

U II. izmjene i dopune financijskog plana za 2025. godinu uključeni su viškovi i manjkovi iz 2024. godine raspoređeni Odlukom o rasporedu poslovanja za 2024.godinu.

**RASPOLOŽIVA SREDSTVA IZ PRETHODNIH GODINA**

|  |  |
| --- | --- |
| Izvor viška/manjka | iznos |
| EU sredstva – projekt Erasmus+ | 22.520,00 |
| Višak – školska kuhinja (uplate roditelja) | 3.269,01 |
| Neutrošena sredstva voditelja ŽSV | 1.834,45 |
| Donacija Euroherc | 343,30 |
| Višak – nenadležni proračun – CDŠ | 59.387,32 |
| Manjak – nacionalno sufinanciranje (pomoćnici u nastavi Odjek VII i školska shema) | -890,69 |
| Nadležni proračun | -32.397,87 |
| Pomoćnici u nastavi – projekt Odjek VII – EU sredstva | - 2.518,41 |
| Decentralizacija | -1.398,16 |
| Manjak prihoda iz nenadležnog proračuna za prehranu učenika | -4.606,76 |
| Manjak prihoda za nabavu udžbenika | -316,80 |
| Manjak prihoda za posebne namjene – produženi boravak | -75,00 |

Prema Odluci o rasporedu rezultata ukupan višak u iznosu od 87.354,08 eura raspoređen je na sljedeće izvore financiranja:

|  |  |  |
| --- | --- | --- |
| Naziv | Izvor financiranja | Iznos |
| Tekuće pomoći iz nenadležnih proračun | 5502 | 61.221,77 |
| Tekuće pomoći iz državnog proračuna – EU sredstva | 5504 | 22.520,00 |
| Prihod za posebne namjene | 4232 | 3.269,01 |
| Tekuće donacije proračunskih korisnika | 6201 | 343,30 |

Utvrđeni manjak poslovanja na računu 92221 u iznosu od 42.203,69 eura iskazan prema izvorima financiranja je sljedeći:

|  |  |  |
| --- | --- | --- |
| Opći prihodi i primici | 1101 | 32.397,87 |
| Prihod za posebne namjene – školska kuhinja | 4232 | 75,00 |
| Pomoći izravnanja - školstvo | 5101 | 1.398,16 |
| Tekuće pomoći – nacionalno sufinanciranje | 5107 | 446,26 |
| Tekuće pomoći – nacionalno sufinanciranje Odjek VII | 5110 | 444,43 |
| EU Odjek VII | 5307 | 2.518,41 |
| Tekuće pomoći iz nenadležnih proračuna | 5502 | 4.923,56 |

1. **OBRAZLOŽENJE PROGRAMA (AKTIVNOSTI I PROJEKATA)**

* **Program: 3002** **REDOVNI PROGRAM ODGOJA I OBRAZOVANJA**

Cilj programa je financiranje redovnih materijalnih rashoda škole, realizacija terenskih nastava i škola u prirodi u skladu s Školskim kurikulumom, stručnih usavršavanja zaposlenika, opremanje škole prema potrebama. Program se sastoji od slijedeće aktivnosti:

**Aktivnost: A300211 Decentralizirane funkcije osnovnoškolskog odgoja i obrazovanja**

U okviru aktivnosti Decentralizirane funkcije osnovnog školstva (temeljem minimalnog standarda po učeniku) vrši se financiranje rashoda za zaposlenike i materijalne rashode za 377 učenika raspoređenih u 18 razrednih odjela u školskoj godini 2024./2025. i 394 učenika u 19 razrednih odjela u godini 2025./2026. Aktivnost se financira iz izvora 1201 i 5101. Planirana sredstva u financijskom planu su ista kao i u I. izmjenama financijskog plana za 2025. godinu i iznose 59.767.,00 eura, te je samo napravljena preraspodjela prema dosadašnjim potrebama i planiranim budućim troškovima.

**Pokazatelji rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2023. | Ciljana vrijednost 2025. |
| Realizacija terenskih nastava i škole u prirodi prema Školskom kurikulumu | Osigurana sredstva za provedbu terenskih nastava i škola u prirodi | postotak | 100 | 100 |
| Realizacija stručnog usavršavanja zaposlenika | Osigurana sredstva za stručno usavršavanje zaposlenika | postotak | 90 | 100 |
| Realizacija provedenih nabava za opremanje škole | Provedeni planirani postupci nabave opreme | postotak | 100 | 0 |
| Financiranje redovnih materijalnih troškova | Podmirenje svih obveza u danim rokovima | postotak | 100 | 100 |

* **Program : 3003 DODATNI PROGRAMI ODGOJA I OBRAZOVANJA**

Ciljevi Dodatni program odgoja i obrazovanja su dodatne aktivnosti koje se provode zbog podizanja kvalitete rada škole, promocije škole, poticanja djece na uključivanje u sportske aktivnosti, izvannastavne aktivnosti, natjecanja, uključivanje škole u provođenje projekata, poticanje obrazovnih djelatnika na napredovanje te realizacija eksperimentalnog programa cjelodnevne nastave

Program se provodi kroz slijedeće aktivnosti:

**Aktivnost: A300317 Redovna djelatnost osnovnih škola**

Predlaže se povećanje rashoda na 318.286,00 eura, a povećanje se najvećim dijelom odnosi na troškove prijevoza učenika zbog potrebe za dodatnim odvozom učenika. Obzirom da obujam i organizacija nastave u Cjelodnevnoj školi zahtijevaju povećan broj sati, svi razredi predmetne nastave (5.-8. razred) jednom tjedno moraju imati 8 nastavnih sati što zahtjeva jedan dodatni odvoz jednom tjedno. Taj dan učenici se odvoze u 3 odvoza. U okviru redovne djelatnosti do sada su se financirale plaće i materijalna prava za 5 djelatnika zaposlenih u produženom boravku na teret proračuna Grada Koprivnice, dok je od 19.09.2025. godine polovica troška plaće i sva materijalna prava za 2 djelatnice u potpunosti, financirano od strane Ministarstva, te će tako biti i nadalje.

**Aktivnost: A300353 Unapređenje standarda u školama izvor VLASTITI PRIHOD i Ministarstvo**

Planirano je povećanje za 106,00 eura u odnosu na I. izmjene financijskog plana, a isto se povećanje, odnosno smanjenje troškova odnosi na rashode za služena putovanja za koje se traži refundacija, troškove Županijskih stručnih stručnih vijeća, troškove prijevoza na terenske nastave za koje se traži refundacija, nabavu udžbenika. U odnosu na I. izmjene napravljena je preraspodjela prema dosadašnjim troškovima i budućim planiranim troškovima.

Iz viška poslovanja prihoda za posebne namjene koji su ostvareni uplatom roditelja za školsku kuhinju (3.269,00 eura) financirat će se kupnja mesoreznice za školsku kuhinju u iznosu od 2.372,00 eura.

**Aktivnost: A300352 Slobodne aktivnosti i školska natjecanja**

U sklopu aktivnosti planirano je smanjenje rashoda na 3.574,00 eura a prema dosadašnjim troškovima i planiranim troškovima vezanim uz natjecanja koja će se održati do kraja 2025. godine, jer su financijskim planom i I. izmjenama planirani troškovi na bazi troškova iz 2024. godine, dok su ovim izmjenama napravljene izmjene prema dosadašnjim troškovima.

**Aktivnost: A300332 EU Projekti**

Škola je u 2023. godini ušla u akreditirani projekt Erasmus + unutar kojeg do 2028. godine ima mogućnost produljivanja trajanja projekta i primanja sredstava za planirane mobilnosti. U 2025. godinu prenesen je višak poslovanja u iznosu od 22.520,00 eura a do kraja godine očekivao se dodatan prihod radi nastavka provođenja programa u iznosu od 30.000,00 eura i dodatnih 5.000,00 eura za uspješno provođenje dosadašnjeg projekta. Ukupan iznos planiranih sredstava bio je 57.520,00 eura, ali zbog novih metodoloških uputa vezanih uz provođenje i knjiženje projekata Erasmus+ prema kojima se prihod knjiži tek po odobrenom ZNS-u, planirani su rashodi u iznosu od 22.520,00 eura.

**Aktivnost: A300358 CDŠ**

U sklopu aktivnosti CDŠ-a planirani su bili prihodi u iznosu od 107.867,00 eura, dok su sada povećani na 128.100,00 eura i to za iznos koji bi škola trebala dobiti za financiranje B1 i B2 aktivnosti u školskoj godini 2025./2026. Povećanje se najvećim dijelom odnosi na rashode za intelektualne usluge za provođenje B2 aktivnosti u razdoblju rujan – prosinac 2025. godine.

**Aktivnost A300359 ODJEK VII. 2024./2025. – 2026./2027.**

Predlaže se povećanje rashoda za 5.719,00 eura i to zbog preraspodjele troškova za plaće zaposlenika koji se financiraju iz 3 izvora – EU sredstva, nacionalnog sufinanciranja i financiranja Grada Koprivnice. Prilikom izrade financijskog plana za 2025. godinu i projekcija za 2026. i 2027. godinu planirani su rashodi za 4 pomoćnika (plaće, prijevoz, edukacije, službena putovanja, sistematski pregledi), a ulaskom u novu školsku godinu bilo je potrebno zaposliti još jednog pomoćnika u nastavi, pa su troškovi planirani u skladu s povećanjem te je napravljena preraspodjela troškova unutar aktivnosti prema dosadašnjim troškovima.

**Pokazatelji rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2023. (školska godina 2023./2024.) | Ciljana vrijednost 2025. |
| Povećanje broja učenika plasiranih na državnu razinu natjecanja | Plasiranje učenika na državnu razinu natjecanja pokazatelj je rezultata rada s učenicima te izvrsna motivacija za daljnji rad | broj | 2 | 4 |
| Povećanje broja učenika plasiranih na županijsku razinu natjecanja | Plasiranje učenika na županijsku razinu natjecanja pokazatelj je rezultata rada s učenicima te izvrsna motivacija za daljnji rad | broj | 31 | 32 |
| Povećanje broja učenika sa postignutim rezultatima na raznim natječajima na koje se učitelji prijavljuju | Postignuti visoki rezultati u bilo kojem području rada s učenicima podižu samopouzdanje učenika te ih motiviraju za daljnji rad | broj | 0 | 2 |
| Organizacija prijevoza učenika | Organizira se prijevoz učenika za sve učenike na upisnom području škole čije je mjesto stanovanja udaljeno 3 i više kilometara od škole ili od mjesta stanovanja nema izgrađene sigurne uvjete kretanja do škole | Postotak | 100 | 100 |
| Realizacija projekta u sklopu kojeg se zapošljavaju pomoćnici u nastavi | Zapošljavanjem pomoćnika u nastavi osigurava se odgovarajuća pomoć učenicima s poteškoćama u razvoju kojima je, na temelju odgovarajuće dokumentacije, nadležno Ministarstvo odobrilo rad uz pomoćnika u nastavi | postotak | 100 | 100 |
| Realizacija projekta  Erasmus + | Mobilnosti u sklopu projekta omogućuju učiteljima i učenicima upoznavanje s načinom rada u sustavima obrazovanja drugih zemalja te korištenja stečenih znanja u svom radu, a učenicima su putovanja i svojevrsna motivacija i nagrada za rad i uzorno vladanje | postotak | 100 | 100 |
| Udžbenici i radni materijali sukladno Odluci MZO-a za sve učenike škole | Ministarstvo znanosti i obrazovanja financira udžbenike i radne materijale za sve učenike škole | postotak | 100 | 100 |
| Provedba eksperimentalnog programa cjelodnevne nastave | Ostvarivanje obrazovno-odgojnih ciljeva, koji su prioritet, a koji su usmjereni na sve učenike škole te omogućuju dodatan rad i obogaćeno učenje učenicima koji do uvođenja Eksperimenta možda nisu mogli pohađati sve ponuđene sadržaje. | postotak | 100 | 100 |
| Povećanja broja manifestacija i kulturnih aktivnosti u radu škole | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 26 | 27 |
| Nabava menstrualnih potrepština za učenice | Osiguravanje besplatnih higijenskih uložaka za sve učenice s ciljem izbjegavanja mogućnosti da pojedine učenice zbog materijalnih prilika izostaju iz nastave | postotak | 100 | 100 |

* **Program : 30015 Socijalni program**

Cilj programa je podmirenje troškova prehrane učenika a provodi se kroz slijedeću aktivnost:

**Aktivnost: A301537 Pomoć za podmirenje troškova prehrane učenika osnovnih škola**

Za podmirenje troškova školske kuhinje i školske sheme financijskim planom za 2025. godinu i I. izmjenama bio je planiran iznos od 146.000,00 eura a prema broju učenika upisanih u školsku godinu 2024./2025. U ovim II. Izmjenama predlaže se povećanje za 14.200,00 eura iz razloga što je došlo do povećanja broja upisane djece u školsku godinu 2025./2026. Viškom prihoda poslovanja za posebne namjene – 897,00 eura koji je preostao nakon kupnje mesoreznice za školsku kuhinju (od uplate roditelja) financirat će se namirnice za redovitu prehranu učenika u školskoj kuhinji.

**Pokazatelj rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2023. | Ciljana vrijednost 2025. |
| Organizirana prehrana za sve učenike škole Odlukom Ministarstva znanosti i obrazovanja | Organiziranje besplatnog obroka za sve učenike s ciljem izbjegavanja mogućnosti da pojedini učenici zbog materijalnih prilika tijekom boravaka u školi nemaju niti jedan obrok | postotak | 100 | 100 |

* **Program: 9000 COP**

Cilj programa je redovita isplata plaća i materijalnih prava iz Kolektivnog ugovora svim zaposlenicima škole čije se plaće financiraju iz državnog proračuna.

**Aktivnost: 900006 COP**

U sklopu aktivnosti za 2025. godinu planirano je povećanje aktivnosti na 1.848.100,00 eura što je rezultat povećanja osnovice za plaće koja od rujna 2025. iznosi 1.004,87 eura. Financijskim planom za 2025. godinu planirani su iznosi na temelju osnovice za izračun plaća koja je u trenutku izrade financijskog plana bila na snazi, te u I. izmjenama nisu rađene korekcije plana osim rashoda za prekovremeni rad, tako da su izmjene napravljene tek ovim II. izmjenama i to na na temelju plaća isplaćenih u razdoblju od siječnja do listopada 2025.godine i procjene plaće za mjesec studeni i prosinac. Materijalna prava koja će biti isplaćena u prosincu za dar za dijete za Sv. Nikolu i Božićnica napravljeni su na temelju sadašnjeg broja zaposlenih i njihove djece.

**Pokazatelj uspješnosti**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. |
| Redovne isplate plaća i materijalnih prava iz Kolektivnog ugovora | Redovnom isplatom plaća i materijalnih prava poštuju se zakonski propisi te se izbjegava mogućnost eventualnih sudskih tužbi zaposlenika, a time i dodatnih troškova | postotak | 100 | 100 |

1. **USKLAĐENI CILJEVI, STRATEGIJA I PROGRAMI S DOKUMENTIMA DUGOROČNOG RAZVOJA**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole.

OŠ „Podolice“ donosi godišnji operativni plan i školski kurikulum, prema planu koje je donijelo Ministarstvo znanosti i obrazovanja . Budući da se navedeni planovi donose za školsku, a ne fiskalnu godinu, moguća su odstupanja od financijskih planova ukoliko dođe do pomaka nekih aktivnosti iz jednog polugodišta u drugo. Strateške planove donosi Ministarstvo i Grad Koprivnica.

1. **CILJEVI PROVEDBE PROGRAMA U TROGODIŠNJEM RAZDOBLJU I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

Prioritet je pružanje usluga osnovnoškolskog obrazovanja i odgoja učenika. U naredne tri godine stalnim i kvalitetnim usavršavanjem učitelja i poboljšavanjem materijalnih i drugih uvjeta prema našim mogućnostima nastojat ćemo podići kvalitetu nastave na što višu razinu.

Učenike će se poticati na izražavanje kreativnosti, talenata i sposobnosti kroz uključivanje u školske projekte, priredbe i manifestacije, te kroz brojne aktivnosti unutar B1 i B2 programa u sklopu provedbe eksperimentalnog programa cjelodnevne nastave

Poticat će se razvoj pozitivnih vrijednosti i natjecateljskog duha kroz uključivanje u sportske aktivnosti i natjecanja od kojih je nekim natjecanjima škola i domaćin

Škola ima 3 voditelja županijskih stručnih vijeća koji četiri puta godišnje organiziraju stručne skupove koji također pridonose kvaliteti rada učitelja i odvijanja nastavnih procesa.

Kvaliteta međuljudskih odnosa razvija se zajedničkim druženjima učitelja i učenika škole kroz organizaciju priredbi i obilježavanja važnih datuma.

Suradnjom nastavnika, roditelja i lokalne zajednice nastoji se svakom djetetu omogućiti razvitak u sredini u kojoj će se osjećati prihvaćeno, voljeno, sigurno i zadovoljno, u sredini koja će djelovati poticajno na razvitak svih njegovih potencijala, u kojoj će se voditi briga o djetetovim specifičnostima kao pojedinca i gdje će se učenik osposobljavati za samostalan i odgovoran život.

Poticatće se stjecanje trajnog i primjenjivog znanja te osposobljavanje učenika za cjeloživotno učenje i osobni razvoj.

Vrlo je važnoosvijestiti nastavnike, roditelje i lokalnu zajednicu o važnosti njihove suradnje za dobrobit djeteta, stvarati zajedničke ciljeve, njegovati međusobnu komunikaciju, razvijati suradničke odnose. Na taj način Škola i roditelji će preuzeti odgovornost za razvoj naše škole.

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI.**

Osnovna škola „Podolice“ sa školskom godinom 2023./2024. ušla je u eksperimentalni program cjelodnevne škole. Unutar projekta produljeno je vrijeme koje učenici provode u školi, uveden je obvezni program potpore i obogaćivanja, koji učenicima omogućuje dodatno vrijeme za vježbanje i usvajanje gradiva. Učenicima se tijekom školske godine nude i izborni A2 programi potpore, ali i B1 programi (izvannastavne aktivnosti) kao i B2 aktivnosti (izvanškolske).

Ravnateljica, učitelji razredne i predmetne nastave te voditeljica računovodstva sudjelovali su na edukacijama i državnim stručnim skupovima, što jednodnevnim što višednevnim i time obogatili svoje znanje te ga primijenili u svojem radu

Nabavljenom opremom formirani su brojni kutci koji učenicima nude razne sadržaje koji ih potiču na druženje i zajedništvo.

Svim učenicima koji imaju potrebu za pomoćnikom u nastavi prema procjeni stručne službe škole osigurano je zapošljavanje – 4 pomoćnika, a cilj je bio izjednačavanje mogućnosti učenika u svrhu osiguravanja njemu primjerenog odgoja i obrazovanja s tendencijom osamostaljivanja i sudjelovanja učenika u školskoj sredini.

Učenicima je osiguran jedan hladni i jedan topli obrok u školskoj kuhinji u kojoj se u školskoj godini 2024./2025. hranilo 377 učenika. Također, djeci koja su udaljena od škole osiguran je prijevoz autobusima.

I protekle godine škola je sudjelovala u projektu Shema voća i povrća te mlijeka i mliječnih proizvoda sukladno Pravilniku o provedbi Nacionalne strategije za provedbu školske sheme voća i povrća te mlijeka i mliječnih proizvoda od školske godine 2023./2024. do 2028./2029. a kojima se omogućava povećanje unosa svježeg voća i povrća te mlijeka i mliječnih proizvoda te smanjenja unosa hrane s visokim sadržajem masti, šećera i soli u svakodnevnoj prehrani učenika, podizanja razine znanja o važnosti zdrave prehrane i nutritivnim vrijednostima svježeg voća i povrća te mlijeka  i mliječnih proizvoda i edukacije učenika u cilju smanjenja otpada od hrane. Podjela se vrši u sklopu podjele doručka i ručka i to jednom tjedno mlijeko i jednom tjedno voće.

Škola je uključena u program Europske unije Erasmus+ i unutar tog program škola je ugostila učenike i učitelje iz drugih zemalja i bila na gostovanju kod istih.

U suradnji s Ministarstvom znanosti, obrazovanja i mladih te s osnivačem Gradom Koprivnicom svim učenicima omogućeni su besplatni udžbenici i radne bilježnice te paket bilježnica. Jednom godišnje prema odluci Ministarstva vršimo nabavu menstrualnih potrepština s ciljem osiguravanja jednakih osnovnih higijenskih uvjeta za sve učenice.

Pripremila: voditeljica računovodstva Valentina Markić

U Koprivnici 13.11.2025. Ravnateljica: Helena Knežević, mag.edu.

Predsjednik Školskog odbora:

Tomislav Katalenić, mag.theo.