

**OBRAZLOŽENJE PRIJEDLOGA II. IZMJENA I DOPUNA FINANCIJSKOG PLANA ZA 2025.**

Studeni, 2025.

**Sažetak djelokruga rada Dječjeg vrtića**

Dječji vrtić „Tratinčica“ Koprivnica je javna ustanova za njegu, odgoj i obrazovanje predškolske djece koja djelatnost predškolskog odgoja obavlja kao javnu službu.

Osnivač i vlasnik Dječjeg vrtića je Grad Koprivnica.

Sjedište vrtića je u Koprivnici, Trg podravskih heroja 7.

Vrtić je uvršten u mrežu predškolskih ustanova Koprivničko-križevačke županije.

Svoju redovnu djelatnost Vrtić organizira kroz rad 10 jasličkih i 17, vrtićkih skupina u pedagoškoj godini 2025./2026. Smanjenje broja skupina u odnosu na isto razdoblje prethodne godine, rezultat je podjele, odnosno osnivanja još jednog gradskog Vrtića čime je dio djece diobenom bilancom pripao Dječjem vrtiću Medenjak. Prostorni kapaciteti u kojima se odvija odgojno-obrazovni rad razmješteni su na pet lokacija u gradu Koprivnici te na 2 u prigradskim naseljima Vinica i Reka. Objekt „Pčelica“ koji ima kapacitet za dvije vrtićke skupine, ove godine je neaktivan zbog neadekvatnih prostornih uvjeta i činjenice da su sva djeca vrtićke dobi dobila mjesto u vrtiću

Radno vrijeme vrtića je od 6:00 do 16:30 sati za korisnike primarnog programa.

U Dječjem vrtiću Tratinčica trenutno je zaposleno 110 djelatnika, rad vrtića odvija se u slijedećim objektima:

Objekt vrtića «Tratinčica», Trg podravskih heroja 7

Objekt jaslica «Bubamara», Trg podravskih heroja 7

Objekt jaslica «Bombončić«, Trg podravskih heroja 7

Objekt vrtića «Loptica», Ul. Ivana Generalića 4

Objekt vrtića i jaslica «Vjeverica», Vinica 67

Objekt vrtića «Lastavica» Reka, Starogradska 13a

Objekt jaslica i vrtića „Crvenkapica“ , Trg Žarka Dolinara 12

**ZAKONSKA OBVEZA**

Zakonom o proračunu (Narodne novine 144/21.) propisana je obveza izrade Financijskog plana.

Sadržaj Financijskog plana definiran je člankom 28. Zakona o proračunu NN 144/21 te se sastoji od:

**Opći dio**

– sažetak Računa prihoda i rashoda i Računa financiranja

– Račun prihoda i rashoda i Račun financiranja.

(1) Račun prihoda i rashoda financijskog plana sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

(2) U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

**Posebni dio**  sastoji se od plana rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

1. **OBRAZLOŽENJE OPĆEG DIJELA FINANCIJSKOG PLANA**

Na 114. sjednici Upravnog vijeća Dječjeg vrtića Tratinčica, održanoj 21.11.2025. predlažu se II. Izmjene i dopune Financijskog plana za 2025. u ukupnom iznosu od 4.979.740,00 €.

**Prijedlogom II. Izmjena i dopuna financijskog plana Dječjeg vrtića Tratinčica za 2025. planira se sljedeće:**

1. **Sažetak računa prihoda i rashoda i raspoloživih sredstava iz prethodnih godina**

Financijskim planom za 2025. ukupno planirani prihodi poslovanja iznosili su 6.283.265,00 €, I. Izmjenama i dopunama planirani su u iznosu od 4.952.968,00 €, a ovim Izmjenama i dopunama Financijskog plana za 2025. planiraju se u iznosu od 5.043.568,00 €.

Financijskim planom za 2025. rashodi poslovanja planirani su u iznosu od 5.975.065,00 € , I. Izmjenama i dopunama Financijskog plana za 2025. planirani su bili u iznosu od 4.753.310,00 € , a ovim Izmjenama i dopunama Financijskog plana za 2025. predlažu se u iznosu od 4.849.300,00 €. Rashodi za nabavu nefinancijske imovine, Financijskim planom za 2025. bili su planirani u ukupnom iznosu od 24.000,00 €, a I. Izmjenama i dopunama Financijskog plana za 2025. planirali su se u iznosu od 135.830,00 € , dok se ovim Izmjenama i dopunama Financijskog plana predlažu u iznosu od 130.440,00 €.

1. Izmjenama i dopunama Financijskog plana za 2025. došlo je do ukupnog povećanja u iznosu od 90.600,00 € u odnosu na I. Izmjene i dopune Financijskog plana za 2025.
2. **Prihodi i rashodi po ekonomskoj klasifikaciji**

**Ukupno planirani *Prihodi poslovanja*** Financijskim planom za 2025. bili su planirani u ukupnom iznosu od 6.283.2650,00 € te su se I. Izmjenama i dopunama financijskog plana za 2025 planirali u iznosu od 4.952.968,00 €, a ovim Izmjenama i dopunama Financijskog plana predlažu se u iznosu od 5.043.568,00 €.

Prihodi poslovanja planirani su prema sljedećim skupinama:

**63 - Pomoći iz inozemstva i od subjekata unutar općeg proračuna**, I. Izmjenama i dopunama Financijskog plana za 2025. planirane pomoći bile su u iznosu od 30.400,00 €, i odnose se na pomoći od Ministarstva za sufinanciranje nabave didaktike i stručnog usavršavanja odgojiteljskog osoblja za provedbu programa djece s teškoćama u razvoju, darovite djece i djece predškolskog uzrasta, pomoći od EU organizacija za provedbu projekta Erasmus+ KA 121-SCH-000225323 što je sukladno ugovoru o financiranju te pomoći od Općina za sufinanciranje boravka djece u Vrtiću. Ovim Izmjenama i dopunama Financijskog plana predlažu se pomoći u iznosu od 70.320,00 € a značajno povećanje rezultat je knjiženja sufinanciranja boravka djece u Vrtiću od strane Općina, koje se prethodnih godina knjižilo na skupini konta 65.

**65 - Prihodi od upravnih i administrativnih pristojbi, pristojbi po posebnim propisima i naknada** I. Izmjenama i dopunama financijskog plana za 2025. planirani su bili u iznosu od 710.000,00 € i odnose se na obračun boravka djece u Vrtiću. Ovim Izmjenama i dopunama Financijskog plana za 2025. predlažu se u iznosu od 691.500,00 € , a smanjenje u iznosu od 18.800,00 € temeljeno je na Odluci o podjeli na dva Vrtića te samim tim i smanjenja broja polaznika u razdoblju od 01.09.2025. do kraja godine od kojih se naplaćuje boravak.

6**6 - Prihodi od prodaje proizvoda i robe te pruženih usluga** planirani su bili I. Izmjenama i dopunama za 2025. u iznosu od 28.500 € a odnose se na prihod ostvaren od najma prostora raznim udrugama i klubovima te od obustava na plaći zaposlenika za topli obrok. Ovim izmjenama i dopunama Financijskog plana planiraju se u iznosu od 29.050,00 €.

**67 - Prihodi iz nadležnog proračuna,** I. Izmjenama i dopunama financijskog plana za 2025. planirani su bili u iznosu od 4.184.068,00 €, a odnose se na podmirenje materijalnih rashoda financiranih iz proračuna osnivača. Ovim Izmjenama i dopunama Financijskog plana za 2025. predlažu se u iznosu od 4.252.998,00 € a povećanje planiranih sredstava rezultat je novih zapošljavanja, najvećim dijelom pomoćnika za rad uz djecu s teškoćama te isplatu božićnice za sve djelatnike.

**Ukupno planirani *rashodi poslovanja* i *rashodi za nabavu nefinancijske imovine*** za 2025. Financijskim planom bili su planirani u iznosu od 5.999.065,00 € , I. Izmjenama i dopunama financijskog plana planirani su bili iznosu od 4.889.140,00 € , dok se ovim Izmjenama i dopunama Financijskog plana predlažu u ukupnom iznosu od 4.979.740,00 € što je ukupno povećanje od 90.600,00 € i najvećim dijelom odnosi se na rashode za zaposlene.

**31 - Rashodi za zaposlene**

Ukupno planirani rashodi za zaposlene I. Izmjenama i dopunama planirani su bili u iznosu od 3.795.700,00 i odnose se na plaće za redovni i prekovremeni rad, doprinose za obvezno i zdravstveno osiguranje te ostale rashode za zaposlene. Ovim Izmjenama i dopunama Financijskog plana predlažu se u iznosu od 3.895.700,00 € a povećanje je rezultat zapošljavanja većeg broja pomoćnika za rad djece s teškoćama i odgajatelja u pedagoškoj godini 2025./2026. te isplate božićnice svim zaposlenicima.

**32 - Materijalni rashodi**

Ukupno planirani materijalni rashodi I. Izmjenama i dopunama Financijskog plana za 2025. iznosili su 936.250,00 € a čine ih naknade troškova zaposlenima, rashodi za materijal i energiju, rashodi za usluge i ostali nespomenuti rashodi poslovanja. Ovim izmjenama i dopunama Financijskog plana za 2025. predlažu se u iznosu od 932.290,00 € a smanjenje je u skladu s planiranim potrebama do kraja godine.

**34 - Financijski rashodi** planirani I. Izmjenama i dopunama Financijskog plana za 2025. iznosili su 60,00 € a ovim Izmjenama i dopunama Financijskog plana predlažu se u iznosu od 10,00 € što je u skladu s potrebama do kraja godine.

**38 – Rashodi za donacije, kazne, naknade šteta i kapitalne pomoći** nisu mijenjane u odnosu na prvobitni plan za 2025. i iznose 21.300,00€.

**41 - Rashodi za nabavu ne proizvedene dugotrajne imovine** bili su planirani I. Izmjenama i dopunama u iznosu od 34.000,00 € i odnose se na građevinske radove, odnosili su se na rekonstrukciju objekta Zvjezdica u iznosu od 29.000,00 € i izradu projektne dokumentacije za renoviranje objekta Pčelica u iznosu od 5.000,00 € a ovim Izmjenama i dopunama Financijskog plana za 2025. planiraju se u iznosu od 29.710,00 € jer se odustalo od izrade projektne dokumentacije za Pčelicu.

**42 - Rashodi za nabavu proizvedene dugotrajne imovine** I. Izmjenama i dopunama Financijskog plana za 2025. bili su planirani u iznosu od 101.830,00 € a ovim Izmjenama i dopunama Financijskog plana za 2025. predlažu se u iznosu od 100.730,00 € što je u skladu s potrebama do kraja godine.

1. **Prihodi i rashodi po izvorima financiranja**

**Prihodi**

**11 - Opći prihodi i primici -** I. Izmjenama i dopunama Financijskog plana za 2025. , na ovom izvoru, planirano je bilo 4.168.018,00 € dok se II. Izmjenama i dopunama Financijskog plana predlaže povećanje za 68.930,00 €, odnosno planira se iznos od 4.236.948,00 €. Povećanje je uzrokovano zapošljavanjem pomoćnika u pedagoškoj godini 2025./2026. za djecu s teškoćama u razvoju te isplati božićnice za sve djelatnike Vrtića.

**31 – Vlastiti prihodi** – ovim Izmjenama i dopunama Financijskog plana za 2025. ostali su nepromijenjeni u odnosu na prethodne Izmjene i dopune Financijskog plana.

**42 – Prihodi za posebne namjene proračunski korisnici** - I. Izmjenama i dopunama Financijskog plana za 2025. , na ovom izvoru, planirano je bilo 710.000,00 € a II. Izmjenama i dopunama Financijskog plana za 2025. predlažu se u iznosu od 691.200,00 € što je skladu s očekivanom naplatom boravka djece u Vrtiću do kraja godine.

**51 – Pomoći iz drugih proračuna** – ovim Izmjenama i dopunama , nije se mijenjao prvobitni planirani iznos na navedenom izvoru.

**55 – Pomoći proračunski korisnici** - I. Izmjenama i dopunama Financijskog plana za 2025. , na ovom izvoru, planirano je bilo 30.400,00 € a II. Izmjenama i dopunama Financijskog plana za 2025. predlažu se prihodi u iznosu od 70.320,00 €. Ovo značajno povećanje rezultata je sufinanciranja boravka djece u Vrtiću od strane raznih Općina, a u prethodnim godinama, navedeno sufinanciranje bilo je planirano na izvoru 42.

**62 – Donacije proračunskih korisnika** – I. Izmjenama i dopunama Financijskog plana za 2025. , na ovom izvoru, planirano je bilo 500,00 € ali sukladno dosadašnjem ostvarenju donacija od trgovačkih društava, ovim Izmjenama i dopunama Financijskog plana predlaže se iznos od 1.050,00 €.

**Rashodi**

**11 - Opći prihodi i primici** - I. Izmjenama i dopunama Financijskog plana za 2025. , na ovom izvoru, planirano je bilo 4.047.610,00 € dok se II. Izmjenama i dopunama Financijskog plana predlaže povećanje za 68.930,00 €, odnosno planira se iznos od 4.116.540,00 €. Povećanje je uzrokovana dodatnim zapošljavanjem većeg broja pomoćnika u pedagoškoj godini 2025./2026. za djecu s teškoćama u razvoju i isplati božićnice svim radnicima Vrtića. Rashodi na ovom izvoru odnose se na rashode za zaposlene, materijalne rashode, rashode za tekuće donacije u novcu, rashode za nabavu ne proizvedene dugotrajne imovine i rashode za nabavu proizvedene dugotrajne imovine koji se financiraju općim prihodima i primicima od osnivača.

**31 – Vlastiti prihodi** – Ovim izmjenama i dopunama Financijskog plana za 2025. nije mijenjan prethodno planirani iznos za spomenuti izvor.

**42 – Prihodi za posebne namjene proračunski korisnici** - I. Izmjenama i dopunama Financijskog plana za 2025. , na ovom izvoru, planirano je bilo 751.080,00 € a II. Izmjenama i dopunama Financijskog plana za 2025. predlažu se rashodi u iznosu od 732.280,00 € što je skladu s očekivanim potrebama do kraja godine koje se financiraju iz ovog izvora.

**51 – Pomoći iz drugih proračuna** – ovim Izmjenama i dopunama , nije se mijenjao prvobitni planirani iznos na navedenom izvoru.

**55 – Pomoći proračunski korisnici** - I. Izmjenama i dopunama Financijskog plana za 2025. , na ovom izvoru, planirano je bilo 45.900,00 € a II. Izmjenama i dopunama Financijskog plana za 2025. predlažu se rashodi u iznosu od 85.820,00 €. Ovo značajno povećanje rezultata je sufinanciranja boravka djece u Vrtiću od strane raznih Općina, a rashod se planira za materijala i sirovine.

**62 – Donacije proračunskih korisnika** – I. Izmjenama i dopunama Financijskog plana za 2025. , na ovom izvoru, planirano je bilo 500,00 € a ovim Izmjenama i dopunama Financijskog plana za 2025. planira se iznos od 1.050,00 € jer je ostvarena Donacija od trgovačkog društva te će se utrošiti za nabavku didaktike za Montessori skupinu.

**Raspoloživa sredstva iz prethodnih godina**

U Financijskom planu za 2025. planiran je bio višak od redovne djelatnosti u iznosu od 10.000,00 €, metodološki manjak u iznosu od -290.000,00 € , manjak prihoda - fiskalna održivost u iznosu od -17.500,00 € i višak prihoda po projektu Erasmus+ KA 121-SCH-000225323 u iznosu od 13.300,00 € što ukupno čini planirani manjak u iznosu od -284.200,00 €. Temeljem ostvarenog rezultata u 2024. te utvrđenih korekcija u 2025. koje se odnose na pogrešna knjiženja iz prethodnih godina čiji su ispravci proknjiženi u 2025., na teret i u korist rezultata na izvoru 4221, I. Izmjenama i dopunama Financijskog plana za 2025. planirao se višak/manjak prihoda po izvorima kako slijedi, a ovim Izmjenama i dopunama Financijskog plana nije se ništa mijenjalo u odnosu na prethodno planirano.

|  |  |  |  |  |
| --- | --- | --- | --- | --- |
| Izvor | Financijski plan 2025. višak/manjak | I.Izmjene i dopune financijskog plana | II.Izmjene i dopune financijskog plana | Povećanje/smanjenje |
| 1101 | -290.000,00 | -120.408,00 | 120.408,00 | 0,00 |
| 4221 | 10.000,00 | 41.080,00 | 41.080,00 | 0,00 |
| 5106 | -17.500,00 | 0,00 | 0,00 | 0,00 |
| 5504 | 13.300,00 | 15.500,00 | 15.500,00 | 0,00 |
| **UKUPNO** | **-284.200,00** | **-63.828,00** | **-63.828,00** | **0,00** |

1. **OBRAZLOŽENJE POSEBNOG DIJELA PRORAČUNA**

**Djelokrug rada, programi i aktivnosti**

Dječji vrtić „Tratinčica“ stvara primjerene uvjete za rast i razvoj djece, te dopunjuje obiteljski odgoj svojom otvorenošću i uspostavlja djelatnu suradnju s roditeljima i neposrednim dječjim okruženjem.

Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi te je nadopuna obiteljskom odgoju.

Prijedlogom koncepcije razvoja predškolskog odgoja i Programskim usmjerenjem odgoja i obrazovanja predškolske djece istaknuta je sloboda inicijative u stvaranju i provođenju programa rada s predškolskom djecom, gdje svako dijete ima pravo na razvoj usklađen s njegovim individualnim mogućnostima i sposobnostima.

Objavljivanjem Pravilnika o sadržajima i trajanju programa predškole (NN 107/14), predškola je postala obvezna za djecu u godini prije polaska u osnovnu školu. Odluka o obveznosti leži u potrebi izjednačavanja uvjeta započinjanja školovanja kao i osiguravanje kontinuiteta u odgoju i obrazovanju. Pravilnik o sadržaju i trajanju programa predškole u čl.3 st.3 govori da se djeca koja su uključena u redovite programe u dječjim vrtićima sadržaji programa predškole provode u sklopu redovitog programa. Preporučuje se da se program predškole provodi u prijepodnevnim satima.

Dječji vrtić Tratinčica ima verificirani program od 14. rujna 2015. godine te se ciljevi i zadaci ovog programa implementiraju u redovni program.

U kraćem programu, program predškole provodi se u trajanju 250 sati godišnje u vremenskom razdoblju od listopada 2025. do lipnja 2026. godine, u popodnevnim satima u prostorima Dječjeg vrtića „Tratinčica“ (koji je opremljen u skladu s DPS-om predškolskog odgoja).

Financijskim planom za 2025. Dječji vrtić Tratinčica planirao je ukupno 5.999.065,00 € rashoda , I. Izmjenama i dopunama planirani su rashodi u iznosu od 4.889.140,00 € , a ovim Izmjenama i dopunama predlažu se u iznosu od 4.959.920,00 € raspoređenih na program predškolskog odgoja i 19.820,00 € na program ERASMUS+.

**PROGRAM 3001 PROGRAM PREDŠKOLSKOG ODGOJA**

**Aktivnost A300101 Odgojno i administrativno tehničko osoblje – D.V. „Tratinčica“**

Ovom aktivnošću financiraju se rashodi za zaposlene, materijalni rashodi i rashodi za nabavu proizvedene i ne proizvedene dugotrajne imovine.

Planirana sredstva za 2025. iznosila su 5.077.205,00 € a I. Izmjenama i dopunama za 2025. planirana su bila u ukupnom iznosu od 4.057.960,00 € a ovim Izmjena i dopunama Financijskog plana planiraju se u iznosu od 4.145.550,00 €. Ukupno planirano povećanje rashoda unutar ove aktivnosti posljedica je dodatnog zapošljavanja pomoćnika u pedagoškoj godini 2025./2026. za djecu s teškoćama u razvoju i isplati božićnice za sve radnike Vrtića. Navedena aktivnost financira se iz općih prihoda i primitaka Grada Koprivnice (izvor 1101), osim pristojbi i naknada koje se financiraju iz vlastitih izvora, a odnose se na plaćanje naknade za nezapošljavanje invalida.

**Aktivnost A300104 Predškola – D.V. „Tratinčica“**

Financijskim planom za 2025. unutar ove aktivnosti planirani su rashodi u ukupnom iznosu od 24.700,00 €, I. Izmjenama i dopunama financijskog plana za 2025. planirani su rashodi u iznosu od 28.200,00 € a ovim Izmjenama i dopunama Financijskog plana predlažu se rashodi u iznosu od 21.700,00 €. Smanjenje je posljedica očekivanih sredstava od Ministarstva za sufinanciranje programa za djecu s teškoćama, darovitu djecu i djecu predškolskog uzrasta. Navedena aktivnost Financira se iz Općih prihoda i primitaka (izvor 11) za rashode za zaposlene, a materijalni rashodi financirani su iz izvora 55 – Pomoći.

**Aktivnost A300105 Unapređenje standarda vlastiti prihodi**

Ovom aktivnošću osiguravaju se sredstva za financiranje: službenih putovanja, stručno usavršavanje zaposlenika, uredski i ostali materijal, energiju, materijal za tekuće i investicijsko održavanje, usluge telefona, pošte i prijevoza, usluge tekućeg i investicijskog održavanja, komunalne usluge, računalne usluge, zdravstvene usluge, intelektualne usluge, ostale usluge, ostale nespomenute rashode poslovanja, premije osiguranja, članarine i norme te nabavka postrojenja i opreme.

Financijskim planom za 2025. bila su planirana sredstva u iznosu od 879.560,00 € dok se I. Izmjenama i dopunama planiraju se rashodi u iznosu od 783.580,00 € a ovim Izmjenama i dopunama Financijskog plana predlažu se rashodi u iznosu od 792.670,00 €. Najznačajnija promjena vidljiva je na kontu 32 – materijalni rashodi, a odnosi se na povećanje rashoda za usluge tekućeg i investicijskog održavanja zbog potrebe izrade infrastrukture za informatizaciju svih objekata i financiranja namirnica za Dječji vrtić Medenjak, obzirom da isti nije imao sklopljene ugovore za namirnice, s početkom rada Vrtića. Osim promjene na kontima, vidljivo je povećanje, odnosno smanjenje na izvorima financiranja unutar skupine konta 32,a promjenu je uzrokovalo sufinanciranje od strane Općina za boravak djece u Vrtiću koji se prethodnih godina knjižio i planirao na izvoru 42, a tijekom ove godine izvršeno je preknjiženje na izvor 55 što je u skladu s Pravilnikom o proračunskom računovodstvu. Smanjenja rashoda bilježe se na skupinama konta 34 – Financijski rashodi što je u skladu s potrebama do kraja godine, kao i na skupini konta 42 – Rashodi za nabavu proizvedene dugotrajne imovine.

Rashodi unutar navedene aktivnosti financiraju se iz izvora 31-vlastiti prihodi, iz izvora 42-prihodi za posebne namjene, izvora 55-pomoći i izvora 62-donacije.

**PROGRAM 6002 ERASMUS +**

**Aktivnost A6002125 Erasmus+ KA 121-SCH-000225323**

Financijskim planom za 2025. planirana sredstva iznosila su 17.600,00 € , I. Izmjenama i dopunama Financijskog plana za 2025. planirana su bila u iznosu od 19.400,00 € a ovim Izmjenama i dopunama predlažu se u iznosu od 19.820,00 € što je u skladu s ugovorom o financiranju projekta. Unutar ove aktivnosti, napravljena je preraspodjela po kontima sukladno dosadašnjoj iskorištenosti sredstava i nadolazećim potrebama do kraja godine. Sredstva su financirana iz izvora (5504).

**Ciljevi provedbe programa i pokazatelji uspješnosti**

Temeljna uloga predškolskog odgoja i obrazovanja odnosi se na stvaranje uvjeta za potpun i skladan razvoj djetetove osobnosti kao i doprinos kvaliteti njegova odrastanja.

Svrha je predškolskog odgoja i obrazovanja osigurati takve uvjete koji jamče razvoj svih sposobnosti svakog djeteta te osiguravaju jednake mogućnosti svoj djeci.

U ustanovama predškolskog odgoja i obrazovanja stvaraju se materijalni i kadrovski uvjeti te društveno okružje za kvalitetan život djeteta.

Kako bi se moglo odgovoriti na sve odgojno-obrazovne izazove koje donosi suvremeno društvo i nove spoznaje u psihološko-pedagoškom području, potrebno je redovito stručno usavršavanje svih djelatnika vrtića. Obzirom na veliku pojavu raznih oblika online usavršavanja, kvaliteta istih se smanjila. Stoga se orijentiramo na višednevne stručne tečajeve koje nude mnogo više povezivanja znanja i vještina.

Obzirom na sve veću pojavu specifične problematike, nužno je educirati odgojitelje i stručne suradnike za specijalizirana područja. U narednim godinama ćemo se usmjeriti na specijaliziranje u području terapije igrom, STEM, umjetnosti i sporta.

Specijalizirane edukacije prethodit će povećanju raznolikosti vrtićkog programa. To se nastoji postići organiziranjem, uz redovni, različitih dodatnih programa kako bi se djeci omogućila dostupnost raznim aktivnostima i programima u poznatom okruženju te roditeljima olakšalo organizaciju djetetovih i vlastitih aktivnosti.

1. veljače 2024. godine smo dobili Erasmus + akreditaciju za razdoblje do 31. prosinca 2027. godine. Njome ćemo osigurati kontinuitet u provedbi projekata, ali i višednevnih edukacija zaposlenika iz područja terapije igre, STEM, umjetnosti i sporta.

Kako bismo što efikasnije održavali poslovne procese važno nam je povezati dislocirane objekte na način da povećamo broj službenih vozila. Idealno bi bilo da su to električna vozila, s obzirom na naš status eko škole, bez obzira radi li se o manjim automobilima ili romobilima.

Pokazatelji uspješnosti programa ovim izmjenama i dopunama Financijskog plana, a zbog odluke osnivača o podjeli i osnivanju novog Vrtića Medenjak kojem je pripao dio zaposlenika i polaznika u pedagoškoj godini 2025./2026. razlog je promjeni pokazatelja prema niže navedenoj tablici:

**Pokazatelji uspješnosti programa koji se financiraju:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna**  **vrijednost**  **2023.** | **Vrijednost**  **2024.** | **I. izmjene i dopune financijskog plana za 2025.** | **Povećanje / smanjenje** | **II. izmjene i dopune financijskog plana za 2025.** |
| Povećanje broja stručnog usavršavanja zaposlenika na višednevnim stručnim tečajevima | Razvoj kompetencija zaposlenika u predškolskoj ustanovi | Broj polaznika usavršavanja | 91 | 40 | 40 | +20 | 60 |
| Povećanje broja stručnih edukacija odgojno-obrazovnih djelatnika | Stručno specijaliziranje određenog područja rada | Broj polaznika usavršavanja | 5 | 6 | 4 | 0 | 4 |
| Povećanje broja skupina s cjelodnevnim posebnim programom | Organiziranje cjelodnevnih posebnih programa | Broj skupina | 5 | 5 | 4 | 0 | 4 |
| Kontinuitet u odobravanju i provedbi Erasmus+ projekata | Uključenje u EU projekte za ustanove predškolskog odgoja | Broj projekata | 3 | 2 | 1 | 0 | 1 |
| Povećanje broja službenih vozila | Efikasnost povezivanja dislociranih objekata | Broj vozila | 1 | 1 | 1 | 0 | 1 |

U odnosu na I. izmjene i dopune financijskog plana za 2025. povećao se broj polaznika stručnih usavršavanja na višednevnim stručnim tečajevima sa 40 na 60 zbog povoljne ponude organizatora predavanja.

Voditeljica računovodstva Ravnateljica Predsjednica Upravnog vijeća

Melita Markušić Sandra Oreški Petra Rožmarić