OBRAZLOŽENJE

1. **Zakonska osnova**

Program o III. izmjenama Programa građenja komunalne infrastrukture na području grada Koprivnice za 2025. godinu (u daljnjem tekstu: „Izmjena Programa“), donosi se temelju članka 67. Zakona o komunalnom gospodarstvu (“Narodne novine” broj 68/18., 110/18., 32/20. i 145/24) i članka 40. Statuta Grada Koprivnice (“Glasnik Grada Koprivnice” broj 4/09., 1/12., 1/13., 3/13. – pročišćeni tekst 1/18, 2/20. i 1/21).

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Programom se određuje slijedeće:

I. građevine komunalne infrastrukture koje će se graditi radi uređenja neuređenih dijelova

građevinskog područja

II. građevine komunalne infrastrukture koje će se graditi u uređenim dijelovima

građevinskog područja

III. građevine komunalne infrastrukture koje će se graditi izvan građevinskog područja

IV. postojeće građevine komunalne infrastrukture koje će se rekonstruirati i način

rekonstrukcije

V. ostalo

Vrijednost sredstava za gradnju objekata i uređaja komunalne infrastrukture za javne površine, staze, nerazvrstane ceste, javnu rasvjetu i odvodnju oborinskih voda planiranih unutar Izmjene Programa obuhvaća troškove izrade projektne dokumentacije i troškove izgradnje za planirane investicijske projekte. Planirani troškovi osim samih troškova izrade projektne dokumentacije, izvođenja radova i nabavke opreme, sadrže i sve prateće troškove – troškove ishođenja dozvola za građenje, stručnog nadzora i ostale troškove za poslove propisane regulativom vezanom uz gradnju.

Troškovi su planirani ovisno o obimu zahvata i dinamici odnosno planiranoj fazi provođenja pojedinog investicijskog projekta. Dio planiranih troškova tako se odnosi na nastavak provedbe i dovršetak već započetih investicijskih projekata, a dio na pripremu i provedbu investicijskih projekata čija realizacija je planirana u 2025. godini ili u narednom razdoblju.

Prioriteti odabira investicijskih projekata planiranih Izmjenom Programa i dinamika njihovog provođenja utvrđeni su na temelju kriterija temeljenih na stvaranju uvjeta za daljnji razvoj, usklađivanju s ostalim razvojnim projektima Grada, iskazanim zahtjevima građana, stanju postojećih objekata, te potrebnim zahvatima na povećanju sigurnosti i osiguranju odgovarajuće kvalitete postojeće komunalne infrastrukture itd.

I. GRAĐEVINE KOMUNALNE INFRASTRUKTURE KOJE ĆE SE GRADITI RADI

UREĐENJA NEUREĐENIH DIJELOVA GRAĐEVINSKOG PODRUČJA

* NERAZVRSTANE CESTE, EKI I JAVNA RASVJETA

1. *Komunalna infrastruktura u nastavku Ulice Miroslava Krleže do Bjelovarske ceste*

Ovom izmjenom Programa građenja, planirani iznos za provedbu investicije smanjuje se sukladno realiziranim troškovima i predviđenim troškovima do kraja 2025. godine.

Komunalna infrastruktura predmetne investicije obuhvaća, osim cestovne građevine za prijelaz preko potoka Koprivnice, i izgradnju prometnica, pješačko biciklističkih staza, izgradnju javne rasvjete, oborinske odvodnje, kabelske kanalizacije i hortikulturno uređenje.

Programom su bila planirana sredstva za početak provedbe investicijskog projekta koji je dijelom započet u prethodnoj godini u smislu izrade projektne dokumentacije. Tijekom 2025. godine izrađivala se projektna dokumentacija koja se sukladno zakonskim propisima odobrava pri Ministarstvu zaštite okoliša i zelene tranzicije. Projektna dokumentacija poslana je na odobrenje u ožujku te odgovor, odnosno mišljenje Ministarstva zaštite okoliša i zelene tranzicije nije povratno zaprimljeno. Iz tog razloga nije se moglo nastaviti sa daljnjom razradom projektne dokumentacije i realizacijom investicije sukladno Programu.

1. *Poslovna zona Radnička – zapadni dio*

Ovom izmjenom Programa građenja, planirani iznos za provedbu investicije se smanjuje sukladno realizaciji.

Programom su planirana sredstva za izradu projektno tehničke dokumentacije potrebne za početak provedbe investicijskog projekta. Ugovorena je izrada kompletne projektne dokumentacije za ishođenje građevinske dozvole. Do kraja godine planirani su troškovi izrade idejnog projekta i ishođenje lokacijske dozvole.

1. *Nastavak komunalnog opremanja stambene zone „Cvjetna“*

Ovom izmjenom Programa građenja, planirani iznos za provedbu investicije usklađen je sa realiziranim iznosom ugovorenim za izradu projektne dokumentacije i rješavanje imovinsko pravnih odnosa. Izgradnja komunalne infrastrukture planira se u 2026. godini nakon dovršetka izgradnje vodovoda i odvodnje Investitora Koprivničke Vode. Sredstva za dovršetak provedbe investicije planirana su 2026. godini.

1. *Nastavak komunalnog opremanja poslovne zone „Radnička“ – produžetak Radničke ceste*

Ovom izmjenom Programa građenja, planirani iznos za provedbu investicije usklađen je sa stvarnim troškovima izgradnje, uključujući izgrađenu prometnicu sa pješačkom stazom s izvedbom kabelske kanalizacije i javne rasvjete uključujući i troškove provedbe stručnog nadzora nad izvođenjem radova. Za predmetnu investiciju ishođena je uporabna dozvola te je investicija završena.

1. *Izgradnja infrastrukture u Ulici dr. Alberta Heinricha za proširenje stambene zone*

Ovom izmjenom Programa građenja, planirani iznos za dovršetak provedbe investicije usklađen je sa stvarnim troškovima izgradnje. Planirana investicija je dovršena te je ishođena uporabna dozvola za izgrađenu prometnicu i obostrane staze s izvedbom kabelske kanalizacije i javne rasvjete uključujući i troškove provedbe stručnog nadzora nad izvođenjem radova.

II. GRAĐEVINE KOMUNALNE INFRASTRUKTURE KOJE ĆE SE GRADITI U

UREĐENIM DIJELOVIMA GRAĐEVINSKOG PODRUČJA

* NERAZVRSTANE CESTE, EKI I JAVNA RASVJETA

1. *Kružno raskrižje na spoju Ulice Ivana Mažuranića, Starogradske i Špoljarske ulice*

Ovom izmjenom Programa građenja, planirani iznos za dovršetak provedbe investicije započet u prethodnom razdoblju usklađen je sa stvarno nastalim troškovima provedbe investicije do pune gotovosti i ishođenja uporabne dozvole. Investicija je dovršena.

1. *Kružno raskrižje na spoju državnih cesta DC2 i DC20 te Starčevićeve ulice*

Ovom izmjenom Programa građenja, planirani iznos za provedbu investicije umanjen je za iznos rješavanja imovinskopravnih odnosa u svrhu provedbe investicije sukladno dinamici rješavanja imovinsko pravnih odnosa. Uz iznos za rješavanje imovinsko pravnih odnosa, u ovom godini planiran je i iznos za izradu glavnog projekta, te ishođenja akta za gradnju, a sve u svrhu poredbe investicije izgradnje kružnog raskrižja što će financijski provoditi Hrvatske ceste d.o.o. u narednom razdoblju.

1. *Pristupna prometnica dječjem vrtiću u Herešinu*

Ovom izmjenom Programa građenja, planirani iznos za provedbu investicije usklađen je sa stvarnim iznosom potrebnim za izgradnju nove prometnice koja će povezivati Ulicu hrvatske državnosti i Zagorsku ulicu u naselju Herešin sjeverno od groblja, kako bi se osigurao adekvatan pristup novoizgrađenom dječjem vrtiću „Bobica“ u naselju Herešin. Planirana je prometnica sa izgradnjom staze, oborinskom odvodnjom, javnom rasvjetom i kabelskom kanalizacijom kao i izgradnja sveukupno 18 parkirališnih mjesta u prometnom koridoru. Sveukupna investicija do pune gotovosti odnosno ishođenja akta za uporabu planirana je tijekom 2025.g.

* JAVNE POVRŠINE NA KOJIMA NIJE DOZVOLJEN PROMET MOTORNIH VOZILA

1. *Izgradnja pješačke staze u Cvjetnoj ulici*

Ovom izmjenom Programa građenja, planirani iznos za provedbu investicije je usklađen sa stvarnim financijskim troškom provedbe investicije izgradnje pješačko biciklističke staze u ukupnoj duljini od cca 480 m'.

1. *Izgradnja staze u Ulici Novi Brežanec*

Ovom izmjenom Programa građenja, planirani iznos za provedbu investicije usklađen je sa troškovima predviđenim za izradu projektne dokumentacije.

Izmjenama Programa građenja za 2025. godinu planirana su sredstva za izradu projektno tehničke dokumentacije u svrhu prijave na sufinanciranje izgradnje.

1. *Izgradnja staze u Ulici Severovec*

Ovom izmjenom Programa građenja iznos predviđen za provedbu investicije usklađen je sa iznosima dobivenim u postupcima nabave vezanima uz izgradnju staze u svrhu povećanja prometne sigurnosti. Kompletna investicija predviđena u 2025. godini.

1. *Izgradnja staze u odvojku Ulice Miklinovec*

Ovom izmjenom Programa građenja planirana sredstva usklađena su sa iznosom za izradu projektno tehničke dokumentacije u svrhu ishođenja lokacijske i građevinske dozvole. Iz razloga ishođenja lokacijske dozvole i rješavanja imovinsko pravnih odnosa izgradnja će se planirati u 2026. godini.

1. *Uređenje muzejskog trga*

U svrhu izvođenja radova muzejskog trga u sklopu Pilot projekta zelene infrastrukture izrađena je tehnička dokumentacija za uređenje pješačkih površina na muzejskom trgu te su sredstva usklađena sa iznosom izrade tehničke dokumentacije.

1. *Izgradnja staze u Mlinarskoj ulici u prigradskom naselju Starigrad*

Ovom izmjenom Programa građenja, planirani iznos za provedbu investicije smanjuje se iz razloga složenosti projekta i razmatranja rekonstrukcije uličnog koridora. Programom građenja sada je planiran iznos za izradu idejnog rješenja radi definiranja opsega radova na predmetnoj stazi, prometnici i oborinskoj odvodnji.

* JAVNE ZELENE POVRŠINE

1. *Dječja igrališta*

Ovom izmjenom Programa građenja iznos za uređenje dječjih igrališta usklađuje se sa realiziranim troškovima izgrađenih igrališta dobivenim sredstvima za sufinanciranje izvedbe predmetnih radova i opreme temeljem sklopljenog ugovora o sufinanciranju od strane Središnjeg državnog ureda za demografiju i mlade za dječje igralište u zoni Cvjetna te dječje igralište u sklopu DV Tratinčica/ Objekt Bubamara.

1. *Razvoj rekreacijske zone Cerine*

Ovom izmjenom Programa građenja, planirani iznos za provedbu investicije, odnosno izgradnju teniskih terena, usklađuje se sa dinamikom izgradnje teniskih terena sa tvrdom podlogom i postavom teniskog balona, kao i troškom izrade projektne dokumentacije dodatnih 8 zemljanih terena kojom je traženo sufinanciranje izgradnje od strane Ministarstva turizma i sporta.

III. GRAĐEVINE KOMUNALNE INFRASTRUKTURE KOJE ĆE SE GRADITI IZVAN

GRAĐEVINSKOG PODRUČJA

* NERAZVRSTANE CESTE, EKI I JAVNA RASVJETA

1. *Izgradnja spojne ceste o NK Zagorec do naselja Herešin*

Ovom izmjenom Programa građenja, usklađuje se iznos investicije izgradnje sa stvarnim troškovima građenja i okončanim obračunom, kao i rješavanjem imovinsko pravnih odnosa. Za predmetnu investiciju ishođena je uporabna dozvola. Iznos za dionicu II usklađen je sa troškovima izrade projekta.

1. *Izgradnja kružnog raskrižja na spoju državne ceste DC2 (Bjelovarska cesta) i nerazvrstane ceste (Radnička cesta) u Koprivnici*

Izmjenama Programa usklađeni su troškovi planirani u 2025. godini za potrebe izrade projektno tehničke dokumentacije sa dinamikom izrade idejnog projekta u svrhu ishođenja lokacijske dozvole za izgradnju kružnog raskrižja na spoju državne ceste DC2 (Bjelovarska cesta) i nerazvrstane ceste (Radnička cesta) u Koprivnici.

1. *Javna rasvjeta staze na Ivanjskoj cesti*

Ovom izmjenom Programa građenja, usklađuje se iznos za provedbu investicije izgradnje javne rasvjete na Ivanjskoj cesti sa stvarnim troškovima izgradnje, uključujući i stručni nadzor nad građenjem. Investicija je završena te je ishođena uporabna dozvola.

1. *Javna rasvjeta staze Štaglinec - Draganovec*

Ovom izmjenom Programa građenja, planirani iznos za provedbu investicije usklađuje se sa stvarnim troškovima, odnosno troškovima koji s preostali za izradu projektne dokumentacije. Izgradnja javne rasvjete planira se pokrenuti u ovoj godini no sredstva za izgradnju nisu planirana u ovoj godini iz razloga trajanja postupka javne nabave. Sva potrebna sredstva za izgradnju planiraju se u narednom razdoblju tokom slijedeće godine.

1. *Izgradnja pješačko biciklističke staze između naselja Draganovec i Štaglinec*

Ovom izmjenom Programa građenja, usklađen je iznos za dovršetak provedbe investicije započet u prethodnom razdoblju u skladu sa okončanim obračunom završene predmetne investicije izgradnje pješačko biciklističke staze između naselja Draganovec i Štaglinec sufinanciran iz Javnog poziva za neposredno sufinanciranje provedbe mjera prilagodbe klimatskim promjenama u svrhu jačanja otpornosti urbanih sredina, a osim izgradnje ukupno 1820 m pješačko biciklističke staze posaditi će se ukupno 100 komada biljnog materijala. Za predmetnu stazu ishođena je uporabna dozvola.

1. *Izgradnja pješačko biciklističke staze u naselju Jagnjedovec*

Ovom izmjenom Programa građenja predviđena su planirana sredstva za izradu projektno tehničke dokumentacije izgradnje pješačko biciklističke staze u svrhu povećanja prometne sigurnosti, ishođenja lokacijske i građevinske dozvole, kao i rješavanja imovinsko pravnih odnosa.

1. *Postrojenje za sortiranje odvojeno prikupljenog otpada – sortirnica Herešin*

Ovom izmjenom Programa građenja, planiran je cjelokupan iznos za provedbu investicije unutar 2025.g te je usklađen sa predviđenim troškovima gradnje do potpune gotovosti, a odnosi se na poslove izgradnje i pratećih troškova za uspješnu i potpunu provedbu investicije izgradnje i ugradnje opreme.

Izgradnja Postrojenja za sortiranje odvojeno sakupljenog otpada Herešin sufinancirana je temeljem Ugovora o dodjeli bespovratnih sredstava za projekte koji se financiraju iz mehanizma za oporavak i otpornost Fonda za zaštitu okoliša i energetsku učinkovitost.

IV. POSTOJEĆE GRAĐEVINE KOMUNALNE INFRASTRUKTURE KOJE ĆE SE

REKONSTRUIRATI

* NERAZVRSTANE CESTE, EKI I JAVNA RASVJETA

*1. Rekonstrukcija Starčevićeve ulice u Koprivnici*

Ovom izmjenom Programa građenja, planirani iznos za provedbu investicije usklađuje se stvarnim troškovima gradnje koja je završena. Programom su planirana sredstva za dovršetak provedbe investicije izvođenja radova rekonstrukcije i uređenja ulice unutar javnog koridora i raskrižja, a sve u skladu s važećom regulativom, uključujući i troškove provedbe stručnog nadzora nad izvođenjem radova. Okončani obračun i ishođenje uporabne dozvole planirano je do kraja ove godine.

V. OSTALO

Ovim izmjenama Programa se smanjuju planirana sredstva nepredvidivih troškova izrade tehničkih rješenja, projektne dokumentacije, otkup zemljišta, radovi i stručni nadzor rekonstrukcije ili izgradnje građevina komunalne infrastrukture koji se iz objektivnih razloga nisu mogli pravovremeno predvidjeti.

1. **Potrebna sredstva za provedbu akta**

Za sveukupnu provedbu Programa o izmjena Programa u Proračunu Grada Koprivnice za 2025. godinu potrebno je osigurati sveukupno 8.067.410,00 EUR.

Izvori financiranja planirani su na slijedeći način:

* sredstva komunalne naknade u iznosu od 2.143.000,00 EUR,
* sredstva komunalnog doprinosa u iznosu od 345.825,00 EUR,
* sredstva Proračun - opći prihodi i primici u iznosu 1.324.750,00 EUR,
* sredstva od prodaje nefinancijske imovine u iznosu od 241.500,00 EUR,
* namjenski prihodi od zaduživanja u iznosu od 717.085,00 EUR,
* sredstva kapitalnih pomoći iz državnog proračuna u iznosu od 280.600,00 EUR te
* sredstva kapitalnih pomoći od izvanproračunskih korisnika u iznosu od 3.014.650,00 EUR

U skladu sa svime naprijed navedenim predlaže se donošenje Programa o izmjenama Programa građenja komunalne infrastrukture na području Grada Koprivnice za 2025. godinu u priloženom tekstu.

Nositelj izrade:

Predlagatelj:

Gradonačelnik:

Mišel Jakšić

Upravni odjel za izgradnju grada,

i komunalno gospodarstvo

Pročelnik:

Mario Perković