**OBRAZLOŽENJE**

1. **Zakonska osnova**

Člankom 35. stavkom 8. Zakona o vlasništvu i drugim stvarnim pravima propisano je da  se na pravo vlasništva jedinica područne (regionalne) samouprave i jedinica lokalne samouprave na odgovarajući način primjenjuju pravila o vlasništvu Republike Hrvatske, ako nije što drugo određeno zakonom, niti proizlazi iz naravi tih osoba.

Člankom 19. stavkom 1. Zakona o upravljanju državnom imovinom („Narodne novine“ broj 52/18) određeno je da godišnji plan upravljanja državnom imovinom donosi Vlada RH na temelju Strategije, a na prijedlog Ministarstva. Točkom 2.5. Strategije upravljanja nekretninama u vlasništvu Grada Koprivnice od 2022. do 2028. godine utvrđeno je da je Plan upravljanja gradskim nekretninama jedan od dokumenata upravljanja i raspolaganja. Člankom 40. Statuta Grada Koprivnice utvrđena je nadležnost Gradskog vijeća Grada Koprivnice za donošenje odluka.

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Planom upravljanja gradskim nekretninama u 2026. godini određuju se smjernice upravljanja nekretninama u vlasništvu Grada Koprivnice u 2026. godini.

Gradskim nekretninama upravlja se učinkovito i razumno, pažnjom dobrog gospodara sukladno načelima odgovornosti, javnosti, ekonomičnosti i predvidljivosti. Definiraju se pojmovi upravljanja i raspolaganja te se navodi normativni okvir, odnosno opći akti temeljem kojih se raspolaže nekretninama, odnosno stječe iste. Nekretnine razlikujemo po njihovim pojavnim oblicima i na taj način su opisane u Planu. Konkretno se navode one nekretnine za koje je prodaja putem javnih natječaja već raspisana u 2025. godini. Navedene su i ostale aktivnosti te izvješća u kojima će biti sadržani podaci o upravljanju u 2026. godini.

1. **Potrebna sredstva za provedbu akta**

Za provedbu ove Odluke predviđena su sredstva u Proračunu Grada Koprivnice za 2026. godinu u iznosu od 1.559.000,00 EUR.

|  |  |
| --- | --- |
| Nositelj izrade akta:  UPRAVNI ODJEL ZA POSLOVE GRADSKOG VIJEĆA I PRAVNE POSLOVE  Službenica privremeno ovlaštena za  obavljanje poslova pročelnika:  Dubravka Kardaš | Predlagatelj akta:  GRADONAČELNIK  Mišel Jakšić |