**Obrazloženje**

Dana 28.11.2025. godine objavljen je javni natječaj za prodaju zemljišta u k.o. Koprivnica označenog kao: k.č.br. 7926, upisane zk.ul.br. 30632 – Pri sv. Magdaleni, oranica ukupne površine 5.639 m2; k.č.br. 7927, upisane u zk.ul.br. 30632 – Pri sv. Magdaleni, oranica ukupne površine 5.917 m2; k.č.br. 7928, upisane u zk.ul.br. 2116 – Livada Pri sv. Magdaleni ukupne površine 3.092 m2; k.č.br. 7929, upisane u zk.ul.br. 2 – Oranica Pri svetoj Magdaleni ukupne površine 7.420 m2; k.č.br. 7930/1, upisane u zk.ul.br. 2116 – Oranica Pri svetoj Magdaleni ukupne površine 1.983 m2; k.č.br. 7930/2, upisane u zk.ul.br. 2116 – Oranica Pri sv. Magdaleni ukupne površine 2.071 m2; k.č.br. 7931, upisane u zk.ul.br. 2116 – Oranica Pri sv. Magdaleni ukupne površine 2.856 m2; k.č.br. 7932, upisane u zk.ul.br. 2116 – Oranica Pri sv. Magdaleni ukupne površine 2.932 m2; k.č.br. 7933, upisane u zk.ul.br. 2116 – Oranica Pri sv. Magdaleni ukupne površine 5.745 m2 – sveukupne površine 37.655 m2 po početnoj cijeni od 2.183.990,00 EUR. Jamčevina iznosi 218.399,00 EUR. Za predmetne nekretnine izrađen je Procjembeni elaborata tržišne vrijednosti nekretnina broj: 0611/2025 od 21.11.2025. od strane VEGA – ING obrta za inženjerstvo i procjene nekretnina, vlasnik Lidija Kušt, Đurđevac, Kralja Tomislava 62 za nekretninu koji je prihvaćen na 22. sjednici Procjeniteljskog povjerenstva za tržište nekretnina na području Grada Koprivnice za period od 2023. do 2027. godine održanoj 25.11.2025. godine.

Javna dražba održana je 08.12.2025. godine i na istoj je sudjelovalo trgovačko društvo PEVEX d.d., OIB: 73660371074, Savska cesta 84, Sesvete kao jedini ponuditelj. Opunomoćena osoba u ime ponuditelja predala prije početka dražbe dokaz o uplaćenoj jamčevini u iznosu od 218.399,00 EUR, Izvadak iz sudskog registra, elektronički zapis od 03.12.2025. u 10:14:51 sati za trgovačko društvo PEVEX d.d., punomoć za zastupanje i poduzimanje svih radnji u javnom natječaju i javnoj dražbi Grada Koprivnice za prodaju gore navedenih nekretnina i osobnu iskaznicu na uvid. Budući da su ispunjene sve formalne pretpostavke za sudjelovanje na javnoj dražbi, povjerenstvo je odredilo minimalni dražbeni korak u iznosu od 10,00 EUR te je natjecatelj povrh početne cijene od 2.183.990,00 EUR ponudio iznos od 10,00 EUR te mu se nekretnina prodaje za 2.184.000,00 EUR. Natjecatelju se jamčevina uračunava u kupoprodajnu cijenu.

Sukladno naprijed navedenom, predlaže se donošenje ove Odluke.

|  |  |  |
| --- | --- | --- |
| Nositelj izrade akta:  Upravni odjel za poslove Gradskog vijeća i pravne poslove  Pročelnica  Ida Bakrač |  | Predlagatelj akta:  GRADONAČELNIK  Mišel Jakšić |